Castilië en León

Dit artikel is gesjreve (of begós) in 't Heëlesj. Laes hie wie v'r mit de versjillende saorte Limburgs ómgaon. Castilië en León (Sjpaans: Castilla y León; Leonees: Castiella y Llión; Galicisch: Castela e León) is ee va de 17 autonome regio's va Sjpaanje. In 't weste grens zie aa Portugal en de regio Galicië; in 't noarde aa Asturië, Cantabrië, Baskelank en La Rioja; in 't oeëste aan Aragón en in 't zude aa Castilië-La Mancha, Madrid en Extremadura. De regio hat bekans 2,5 miljoen iwuënesj en is semlig dunbevólk. Castilië en León hat officieel geë hoofsjtad, meh de groeëtste sjtad is Valladolid. Vanoet hei weëd de regio óch besjtoeëd. Geografie Castilië en León ligk op de Meseta, e plateau van 700 bis 1.000 meter hoeëg. De grenze mit de noaberregio's zint dök óch gebirgdes, wie 't Castiliaans Sjeiingsgebirgde, 't Cantabrisch Gebirgde en 't Galicisch Massief. D'r Duero is de wichtigste reveer. Zie untsjpringk in 't oeëste va g'n regio en sjtruimt dan 897 kilometer dwasj durch g'n regio i g'n richtóng va Portugal. De regio is wieër ungerverdeeld in nuëge provincies: Ávila Burgos León Palencia Salamanca Segovia Soria Vallodolid Zamora